มหาวิทยาลัยนิวยอร์ก

มหาวิทยาลัยนิวยอร์ก (เอ็นวายยู) เป็นมหาวิทยาลัยวิจัยเอกชนชั้นนำที่อยู่ทั่วโลก ก่อตั้งในปี 1831 วิทยาเขตหลักของมหาวิทยาลัยนิวยอร์กตั้งอยู่ที่กรีนวิชวิลเลจ นิวยอร์กซิตี้ ในเมื่อเป็นมหาวิทยาลัยระดับโลก นักศึกษาสามารถสำเร็จการศึกษาจากวิทยาเขตที่สามารถได้รับวุฒิได้จาก เอ็นวายยู อาบูดาบี และ เอ็นวายยู เซี่ยงไฮ้ รวมทั้งสมารถศึกษาได้จากศุนย์การศึกษาทั้ง 12 แห่งที่ อัครา เบอร์ลิน บัวโนสไอเรส ลอนดอน ลอสแอนเจลิส มาดริด ปารีส ปราก ซิดนีย์ เทลอาวีฟ และวอชิงตัน ดีซี เป็นมหาวิทยาลัยเอกชนที่มีขนาดใหญ่ที่สุดของประเทศสหรัฐอเมริกา โดยมีจำนวนนักศึกษากว่า 50,000 คน มหาวิทยาลัยนิวยอร์กประกอบไปด้วย 16 คณะและวิทยาลัย โดยมีวิทยาเขตอยู่ทั้งในใจกลางเกาะแมนฮัตตันและบรู๊กลิน นอกจากนี้ยังมีสำนักงานและสถาบันวิจัยอยู่ทั่วโลก เช่น ลอนดอน ปารีส มาดริด เบอร์ลิน เซี่ยงไฮ้ สิงคโปร์ และวิทยาเขตต่างประเทศที่กรุงอาบูดาบี มหาวิทยาลัยนิวยอร์กมีคณาจารย์และศิษย์เก่าที่ได้รับรางวัลโนเบล 31 คน รางวัลอาเบล 3 คน รางวัลพูลิตเซอร์ 16 คน รวมถึงรางวัลออสการ์ รางวัลเอมมี่ รางวัลแกรมมีและรางวัลโทนีรวม 19 คน มหาวิทยาลัยนิวยอร์กมีชื่อเสียงมากเป็นพิเศษในด้าน กฎหมาย ธุรกิจ พาณิชยศาสตร์ เศรษฐศาสตร์ ศิลปกรรมศาสตร์ การแสดงและการภาพยนตร์ คณะ มหาวิทยาลัยนิวยอร์กมีคณะและวิทยาลัยทั้งสิ้น 16 คณะ ประกอบไปด้วย คณะนิติศาสตร์ (School of Law) คณะแพทยศาสตร์ (School of Medicine) คณะสังคมสงเคราะห์ (Silver School of Social Work) วิทยาลัยธุรกิจสเติร์น (Stern School of Business) วิทยาลัยศิลปศาสตร์และวิทยาศาสตร์ (College of Arts and Science) คณะทันตแพทยศาสตร์ (College of Dentistry) คณะพยาบาลศาสตร์ (College of Nursing) คณะวัฒนธรรม ครุศาสตร์และการพัฒนาทรัพยากรมนุษย์ (The Steinhardt School of Culture, Education, and Human Development) วิทยาลัยศิลปกรรมศาสตร์ทิช (Tisch School of the Arts) สถาบันวิจัยคณิตศาสตร์คอร์แรนต์ (Courant Institute of Mathematical Sciences) วิทยาลัยกาลาติน (Gallatin School of Individualized Study) สถาบันวิจิตรศิลป์ (Institute of Fine Arts) สถาบันวิจัยโลกยุคโบราณ (Institute for the Study of the Ancient World) คณะวิศวกรรมศาสตร์โพลีเทคนิค (Polytechnic School of Engineering) วิทยาลัยการบริการสาธารณะแวคเนอร์ (Robert F. Wagner Graduate School of Public Service) วิทยาลัยการศึกษาต่อเนื่อง (School of Continuing and Professional Studies) อันดับมหาวิทยาลัยและชื่อเสียงทางวิชาการ มหาวิทยาลัยนิวยอร์กได้รับการจัดอันดับโดย Global University Ranking ให้อยู่ในอันดับที่ 22 ของโลก Shanghai Jiao Tong University's world's top 500 universities จัดให้มหาวิทยาลัยนิวยอร์กอยู่ที่อันดับ 32 ของโลก และนิตยสารยูเอสนิวส์ (US News & World Report) จัดให้หลักสูตรปริญญาตรีของมหาวิทยาลัยอยู่ในอันดับที่ 32 ของประเทศสหรัฐอเมริกา นอกจากนี้ ในระหว่างพ.ศ. 2547-2550 มหาวิทยานิวยอร์กได้รับเลือกให้เป็นมหาวิทยาลัยในฝันอันดับที่ 1 ของนักเรียนมัธยมปลายจากผลสำรวจของ Princeton Review Top 10 Dream Colleges ในปัจจุบัน (พ.ศ. 2552) มหาวิทยาลัยนิวยอร์กได้รับเลือกให้เป็นมหาวิทยาลัยในฝันอันดับที่ 5 ของประเทศ มหาวิทยาลัยนิวยอร์กมีชื่อเสียงทางวิชาการมากเป็นพิเศษในด้านกฎหมาย ธุรกิจ พาณิชยศาสตร์ เศรษฐศาสตร์ ศิลปกรรมศาสตร์ และการภาพยนตร์ คณะนิติศาสตร์ได้รับการจัดอันดับให้เป็น 1 ใน 5 ของประเทศติดต่อกันทุกปีโดยนิตยสารยูเอสนิวส์ (US News & World Report) โดยเฉพาะอย่างยิ่งสาขากฎหมายระหว่างประเทศ กฎหมายภาษี และนิติปรัชญา ได้รับการจัดอันดับให้เป็นอันดับ 1 ของประเทศ มีศิษย์เก่าหลายคนได้รับเลือกให้เป็นผู้พิพากษาในศาลโลกและศาลอาญาระหว่างประเทศ วิทยาลัยธุรกิจสเติร์นได้รับการจัดอันดับให้เป็น Top 10 ของประเทศ และหลักสูตรปริญญาตรีของสเติร์นได้รับการจัดอันดับให้เป็นอันดับที่ 5 ของประเทศโดยนิตยสารยูเอสนิวส์ นอกจากนี้ วิทยาลัยศิลปกรรมศาสตร์ทิชยังมีชื่อเสียงโด่งดังในระดับโลกในด้านการแสดงและการภาพยนตร์ มีจำนวนศิษย์เก่าที่ได้รับรางวัลออสการ์มากที่สุดในประเทศสหรัฐอเมริกา แหล่งข้อมูลอื่น มหาวิทยาลัยนิวยอร์ก อ้างอิง